
ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 – 2020г.





ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ:
„ЕВРОПА ИНВЕСТИРА В СЕЛСКИТЕ РАЙОНИ“

Община Белица започва почистване, почвоподготовка, закупуване, временно съхранение и засаждане на фиданки в м. Чирек, с. Бабяк, община Белица
На 14.05.2020 г.  беше подписан договор за безвъзмездна финансова помощ №BG06RDNP001-8.002-0005-C01 с Държавен фонд „Земеделие” по подмярка 8.4 „Възстановяване на щети по горите от горски пожари, природни бедствия и катастрофични събития“ от Програмата за развитие на селските райони  за периода  2014-2020 г., съфинансирана  от Европейския земеделски фонд за развитие на селските райони.
Наименование на проекта: „Инвестиции за възстановяване на щети по горите от горски пожари в землището на общ. Белица, обл. Благоевград“
Размер на безвъзмездна финансова помощ: 61 911,88 лв. без ДДС.
Срок за изпълнение на проекта: 36 месеца от датата на сключване на ДБФП – от 14.05.2020 г. до  14.05.2023 г.
Цел на проекта: Възстановяване на щети по горите от горски пожари в землището на Община Белица, обл. Благоевград чрез възстановяване на опожарените гори с местни видове, защита на околната среда и адаптиране към промените в климата.
Кратко описание на проекта: Извършване на дейности за възстановяване на щети по горите от горски пожари в землището на общ. Белица, включително всички съпътстващи разходи, в т.ч. разходи за изготвяне на технологичен план за залесяване и консултантски разходи по управление на проекта.
Резултат от изпълнението на проекта: Почистване на 121 дка гори и засаждане на 30 900 бр. фиданки бял бор и 5400 бр. фиданки черен бор в м. Чирек, с. Бабяк, община Белица. Реализацията на проекта ще доведе до увеличение лесистостта в района на община Белица; намаляване на ерозията и предпазване от маргинализация на земите; подобряване на водния баланс в предложените територии; подобряване на условията за устойчиво икономическо и екологично стопанисване на тези земи. Наред с това, създаването на тези горски култури ще благоприятства подобряване на микроклиматичните условия в прилежащите земеделски земи. Повишаване на ресурсната ефективност и смекчаване на последиците от изменение на климата и приспособяване към тях.

